CELEX: 62017CN0539
Language: da
Date: 2017-11-06 00:00:00
Title: Sag C-539/17 P: Appel iværksat den 13. september 2017 af Talanton AE — Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon til prøvelse af dom afsagt af Retten (Syvende Afdeling) den 13. juli 2017 i sag T-65/15, Talanton AE mod Europa-Kommissionen

6.11.2017   
            
            
               DA
            
            
               Den Europæiske Unions Tidende
            
            
               C 374/22
            
         Appel iværksat den 13. september 2017 af Talanton AE — Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon til prøvelse af dom afsagt af Retten (Syvende Afdeling) den 13. juli 2017 i sag T-65/15, Talanton AE mod Europa-Kommissionen
   (Sag C-539/17 P)
   (2017/C 374/31)
   Processprog: græsk
   
      Parter
   
   
      Appellant: Talanton AE — Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (ved dikigoros K. Damis)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Dom afsagt af Den Europæiske Unions Ret den 13. juli 2017 i sag T-65/15, Talanton AE — Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon mod Europa-Kommissionen, ophæves i sin helhed.
            
         
               —
            
            
               Ovennævnte selskab gives medhold i søgsmålet anlagt den 6. februar 2015.
            
         
               —
            
            
               Kommissionens modkrav forkastes.
            
         
               —
            
            
               Kommissionen tilpligtes at betale appellantens sagsomkostninger.
            
         
      Anbringender og væsentligste argumenter
   
   
               1)
            
            
               Urigtig anvendelse af princippet om, at den omhandlede kontrakt skal gennemføres i god tro — tilsidesættelse af bestemmelserne om underentreprise i den gældende finansforordning
               
                           —
                        
                        
                           Retten foretog en fejlagtig fortolkning af artikel 1134 i den belgiske borgerlige lovbog i forbindelse med anvendelsen af princippet om, at kontrakten skal gennemføres i god tro.
                        
                     
                           —
                        
                        
                           Retten foretog en fejlagtig fortolkning af de bestemmelser om underentreprise, som findes i artikel 130 ff. i forordning (EU) nr. 2342/2002 og i kontraktvilkårene I.II.2.4 og II.13.1 i den indgåede rammeaftale nr. FP7/2009/1.
                        
                     
         
               2)
            
            
               Fejlagtig fortolkning og anvendelse af et kontraktvilkår og åbenbart urigtig vurdering af beviserne
               
                           —
                        
                        
                           Retten fortolkede vilkår II.22 »Kontroller og revisioner« i bilag II til den indgåede aftale forkert, idet den fejlagtigt forkastede sagsøgerens/appellantens påstande vedrørende dette punkt.
                        
                     
         
               3)
            
            
               Åbenbart urigtig vurdering af beviserne og manglende begrundelse
               
                           —
                        
                        
                           Retten begik en fejl, idet den foretog en urigtig gengivelse af de hovedbeviser, som var fremlagt af appellanten og godkendt af indstævnte.